A 2008-as Európa bajnokságon már Van Basten meghívta a keretbe, az Olaszország elleni mérkőzést végigjátszotta, csapata 3-0-ra győzött. De Jong itt még egy sárga lapot is kapott, Massimo Ambrosini buktatásáért. Szintén kezdő volt Franciaország ellen is, ekkor a holland válogatott 4-1-es sikert aratott. Néha hátvédként is játszott, volt úgy, hogy helyette Orlando Engelaar játszott védekező középpályásként. Ez csak akkor fordult elő, ha a holland válogatott 4-2-3-1-es felállással lépett pályára. Első gólját a 2010-es vb selejtezőn szerezte Izland ellen.